**СЪОБЩЕНИЕ ДО МЕДИИТЕ**

**Относно:** *скринингова кампания за изследване за вирусни хепатити по случай Световния ден за борба с хепатита в периода 24 - 28.07.2023г.*

В периода 24 - 28.07.2023г. се проведе скрининговата кампания за хепатити Б и С по Националната програма за превенция и контрол на вирусни хепатити. На територията на област Добрич в лабораторията на РЗИ-Добрич се извършиха изследвания с бързи тестове за вирусни хепатити и имуноензимни тестове.

Безплатно и доброволно се тестваха общо 13 лица на възраст от 27 до 67 години, от които 11 жени (85%) и 2 мъже (15%).

През първото шестмесечие на 2023 г. в област Добрич са регистрирани 5 лица с вирусен хепатит тип В, 32 лица носители на вирусен хепатит тип В, 11 лица носители на вирусен хепатит тип С. Лицата са изследвани по различни поводи в лечебните заведения в областта.

Да припомним мотото на Световния ден през 2023 г. „Не чакай. Изследвай се сега за хепатит В и С, за да защитиш себе си и своите близки“ и акцентираме върху превенцията, скрининга и ранното диагностициране на хепатита.

